Številka: 900 – 234/2013 - 2

Datum: 22. 11. 2013

**Z A P I S N I K**

**22. seje Sveta ČS Moste**, ki je bila v sredo, dne 20. 11. 2013 ob 18.00 uri v sejni sobi na sedežu ČS Moste, Ob Ljubljanici 36 a, Ljubljana.

NAVZOČI: Igor BOLE, Stanislava Marija FERENČAK MARIN, Mira KLJUČANIN, Jakob

LOJK, Stanislav MARKOJA, Jure MATOH, Breda PŠAG, Radmila ŠEŠIČ,

Andrej TORKAR, Jožica VIRANT, Mitja ZAPLATIL.

OSTALI NAVZOČI: Darja Gogala, Vera Sinčič, Barbara Šivec – vse SLS MU MOL.

Predsednica Sveta, ga. Ferenčak, je pozdravila navzoče. Izrekla je čestitke članu, ki je imel v času od prejšnje do današnje seje rojstni dan.

Ugotovila je, da je bila seja sklepčna (od 17 članov je bilo ob pričetku navzočih 11 članov).

Predlog dnevnega reda so skupaj z vabili prejeli vsi vabljeni. Dan je bil v razpravo, ki je ni bilo, zato je bilo predlagano glasovanje, in sicer

**DNEVNI RED:**

1. Pregled in potrditev zapisnika 21. seje
2. Pobude, predlogi, prošnje krajanov in drugih:

* Protihrupna ograja ob železniški progi Lj – Dobova od Pod ježami do Pokopališke (\_\_\_\_\_\_\_\_\_ za Civilno iniciativo Novi Vodmat)
* Hrup v bivalnem okolju Brodarjevega trga 6 (\_\_\_\_\_\_\_\_)
* Ureditev nadvišanega križišča Proletarska-Ulica 15. aprila (OGDP MU MOL)
* Predlogi »Pobude za oživitev Centra Most« (koordinator pobude mag. Vojko Vavpotič)

1. Informacije, poročila o udeležbah, dokumenti v seznanitev, ČSM v medijih, itd.:

parkiranje na Zaloški 65 (odgovor Mestnega redarstva), predstavitev pomislekov CI »Ne sežigalnici«, parkirna mesta na Ribniški (OGDP MU MOL), preventivni radar na Toplarniški (OGDP MU MOL), »nevidna reka« (odgovor JP Snaga na pobudo Sveta ČS Moste), zaključni sestanek o reviziji (SLS MU MOL), 100 let Slovana , drugo.

1. Predlogi, pobude, vprašanja članic in članov

Navzočih je bilo 11 članov, opredeljenih je bilo 11 članov, za predlagani dnevni red je glasovalo 11 članov. Predsednica je ugotovila, da je bil

**DNEVNI RED 22. SEJE SVETA ČS MOSTE SPREJET.**

**AD 1**

**Pregled in potrditev zapisnika 21. seje**

Predlog zapisnika so članice in člani Sveta ČS Moste prejeli na seji. V zvezi s sklepi 21. seje je ga. Darja Gogala podala poročilo. Pripomb in razprave ni bilo, zato je bil predlagan

**SKLEP 1/22:**

**Svet Četrtne skupnosti Moste Mestne občine Ljubljana je obravnaval in potrdil zapisnik 21. seje Sveta Četrtne skupnosti Moste.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 1/22 JE BIL SPREJET.**

**AD 2**

**Pobude, predlogi, prošnje krajanov in drugih**

* *Protihrupna ograja ob železniški progi Lj – Dobova od Pod ježami do Pokopališke (Marinka Pogačnik za Civilno iniciativo Novi Vodmat)*

Pobudo so vabljeni prejeli skupaj z vabilom kot gradivo. Predsednica je povedala, da na severni strani naših Most poteka mimo več tirov oz. vlakov, kar je hrupno in zelo moteče za okoliške prebivalce. Spomnila je,da se je Svet ČS Moste že v prejšnjih mandatih veliko ukvarjal z okoljem železniških prog. Namreč: takoj, ko vlak zapusti železniško postajo glavnega mesta Slovenije (proga Ljubljana-Dobova), je ob progi videti zanemarjeno okolico (odlagališča odpadkov, razrast vegetacije, barake, navlako, podrtije, nedovoljene prehode čez progo, ipd.), tako da se takoj izgubi občutek za mesto in sodobno urejeno evropsko državo. Rešitev je ČS Moste videla: v izpeljavi železniških tirov pod zemljo za vožnjo skozi mesto, kar bi pripomoglo tudi k večji pretočnosti drugega prometa (ki je sedaj ponekod še vedno oviran z zapornicami), v strogi obveznosti Slovenskih železnic glede urejanja okolice prog, ki vozijo skozi MOL, predvsem pa seveda k zmanjšanju hrupa, če bi bili tiri vkopani. To je ČS Moste predlagala že 2007. leta (in nato kasnejša leta), ko so se pripravljale osnove STRATEŠKEGA in IZVEDBENEGA prostorskega načrta MOL. Po razpravi (sodelovali so Bole, Torkar, Ferenčak) je bilo predlagano, da se Civilni iniciativi »Novi Vodmat« izrazi podpora, in sicer

**SKLEP 2/22:**

**Svet ČS Moste izraža podporo Civilni iniciativi »Novi Vodmat« pri prizadevanjih reševanja problema prevelikega hrupa zaradi prometa na železniških tirih Ljubljana-Dobova.**

**Civilno iniciativo se seznani, da se Svet ČS Moste zavzema za bolj celostno rešitev, in sicer: v izpeljavi železniških tirov pod zemljo za vožnjo skozi mesto, kar bi pripomoglo tudi k večji pretočnosti drugega prometa (ki je sedaj ponekod še vedno oviran z zapornicami), v strogi obveznosti Slovenskih železnic glede urejanja okolice prog - odprava odlagališč odpadkov, razrast vegetacije, barak, navlake, podrtij, nedovoljenih prehodov čez progo, itd., predvsem pa tudi k zmanjšanju hrupa.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 2/22 JE BIL SPREJET.**

* *Hrup v bivalnem okolju Brodarjevega trga 6 (\_\_\_\_\_\_\_\_\_)*

Pobudo oz. pripombe so člani prejeli skupaj z vabilom na sejo.

1. Ga. \_\_\_\_\_ napačno navaja lokacijo hrupnega spremljanja TV športnih dogodkov, to se ne dogaja (in se nikoli ni) na balinišču na Brodarjevem trgu. Spremljanje TV športnih dogodkov poteka na površinah severno od balinišča, ki jih organizira določena okrepčevalnica, katera pa ima za to vedno vsa potrebna dovoljenja. Letos je prijavila dve taki prireditvi (spremljanje nogometa) za štiri (4) oglede tekem. Lani tudi dve ali tri. Doslej ni bilo nobenih pripomb ali pritožb. V urbanih okoljih so odnosi med ljudmi odtujeni, zato je Svet ČS Moste mnenja, da so druženja dobrodošla. Krajanko Svet ČS Moste prosi, da obvesti v času dogajanja PP Moste, v kolikor meni, da organizator prekoračuje dovoljen čas in hrup prireditve.
2. Odpihovanje odpadlega listja na večini površin naročajo stanovalci preko svojih upravnikov, manjši del (ob Zaloški in notranji ulici na Novih Fužinah ter nekaterih drugih) pa MOL. Kdo je izvajalec in kdo naročnik odpihovanja v vetrovnem vremenu, na ČS ne vemo. Metode odstranjevanja listja za MOLove površine (odpihovanje ali grabljanje) in izvajalca določi OGDP MU MOL, ČS je zainteresirana za odstranjevanje listja, da ne pride do mašenja kanalov in s tem ogromnih luž (ali ledenih ploskev). Tudi nad hrupom zaradi odpihovanja listja nismo v ČS prejeli nobene pritožbe ali pripombe.
3. Za zunanje prireditve v vrtcu in premočno ozvočenje pa je Svet ČS Moste mnenja, da ne trajajo dolgo in da se običajno končajo zgodaj popoldne. Do sedaj (v vsem času obstoja ČS) se zaradi zunanjih prireditev v vrtcih ni še nihče pritožil.

**SKLEP 3/22:**

**Glede pobud oz. pripomb glede na hrup ga. \_\_\_\_\_\_\_z dne 05. 11. 2013 bo Svet ČS Moste ustrezno in v mejah svojih možnosti odreagiral v primeru, da se pojavi večje število pritožb oz. pripomb. Sedaj meni, da ukrepanje ni potrebno.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 3/22 JE BIL SPREJET.**

* *Ureditev nadvišanega križišča Proletarska-Ulica 15. aprila (OGDP MU MOL)*

Gradivo so člani prejeli skupaj z vabili. Načrti so bili dani na vpogled na seji.. Že pred časom je Svet ČS Moste ugotavljal, da iz naše četrti dnevno odhaja v vrtec Zelena jama in OŠ Vide Pregarc 400-500 otrok. Varnosti na poteh v vrtce in šole sicer ni nikoli dovolj, a OGDP MU MOL je prosil za mnenje, ali je na tem mestu (del Ul. 15. aprila je slepa ulica, del pa je enosmeren od Proletarske proti zahodu) še vedno potreben nadvišan prehod za pešce. V razpravi so sodelovali skoraj vsi navzoči.

Svet Četrtne skupnosti Moste je obravnaval načrt ureditve nadvišanega križišča Proletarska – Ulica 15. aprila (načrt št. C-1067/07-2013, september 2013, TEGA Invest, d.o.o.). Sprejet je bil

**SKLEP 4/22:**

**Nadvišanje križišča oz. prehodov za pešce oz. prometna rekonstrukcija navedenega križišča je smiselna in potrebna, predvsem zaradi varne poti v šolo in vrtec, ki tam poteka. Svet ČS Moste ocenjuje, da dnevno prehaja navedeno križišče 400 do 500 otrok.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 4/22 JE BIL SPREJET**

* *Predlogi »Pobude za oživitev Centra Most« (koordinator pobude mag. Vojko Vavpotič)*

Predloge so člani dobili kot gradivo skupaj z vabilom. Skupina za oživitev središča naselja Moste se je 2013 večkrat redno sestala, sestankov ste se udeleževali: dr. B. Berce Bratko, S. Markoja ter strokovni delavki. V razpravi so sodelovali skoraj vsi navzoči. V sprejem je bil predlagan

**SKLEP 5/22:**

**V izvedbeni načrt ČS Moste za 2014 se opredeli za aktivnosti in prireditve v zvezi z oživitvijo središča naselja Moste znesek v razpoložljivi višini oz. najmanj 500 €.**

Navzočih je bilo 11 članov, opredeljenih je bilo 11 članov, za predlagani sklep je glasovalo 11 članov.

**SKLEP 5/22 JE BIL SPREJET.**

**AD 3**

**Informacije, poročila o udeležbah, dokumenti v seznanitev, ČSM v medijih, itd.**

Gradivo so člani prejeli skupaj z vabilom na sejo.

* *parkiranje na Zaloški 65* (odgovor Mestnega redarstva),
* *predstavitev pomislekov CI »Ne sežigalnici«,*

Predsednica je povedala, da je bilo dogovorjeno, da dva predstavnika iniciative odideta s Svetom ČS Moste v TE TOL redno letno srečanje, ki bo januarja 2014, kjer bosta predstavila pomisleke (posredovali so nam tudi kontaktne podatke)

* *parkirna mesta na Ribniški (OGDP MU MOL),*
* *preventivni radar na Toplarniški (OGDP MU MOL),*
* *»nevidna reka« (odgovor JP Snaga na pobudo Sveta ČS Moste),*

Se pripravi odgovor glede »malih del« in zakaj ni obvestil pristojnega državnega organa glede vzdrževanja vegetacije ob reki v predelu od mostu na Kajuhovi do brvi pri Zaloški 102

* *zaključni sestanek o reviziji (SLS MU MOL)*,

Predsednica je povedala, da zaradi zdravstvenih razlogov ni mogla na ta sestanek. Strokovni delavci se bodo na to temo sestali januarja 2014, saj je veliko stvari nerazumljivih.

* *100 let Slovana*

Poročajo: Ferenčak, Torkar, Markoja, ki so se slovesnosti udeležili.

**AD 4**

**Predlogi, pobude, vprašanja članic in članov**

Ni bilo predlogov, pobud, vprašanj.

Seja je bila zaključena ob 21.00 uri.

Zapisala:

Darja Gogala

koordinatorka VI

Stanislava Marija FERENČAK MARIN

predsednica Sveta Četrtne skupnosti Moste

Mestne občine Ljubljana